b"\n_START_ARTICLE_\nDrukgyal dzong\n_START_SECTION_\nZgodovina\n_START_PARAGRAPH_\nDrukgyal dzong je po letu 1649 dal postaviti butanski religiozni in voja\xc5\xa1ki vodja \xc5\xa1abdrung Ngavang Namgjal, ki je ozemeljsko zdru\xc5\xbeil sodobni Butan. Nekateri pa gradnjo pripisujejo Tenzin Drukdi po naro\xc4\x8dilu \xc5\xa1abdrung Rinpo\xc4\x8deja. \xc5\xa0abdrung Ngavang Namgjal in njegovi nasledniki so zgradili ve\xc4\x8d dzongov (trdnjav) za kontrolo obmo\xc4\x8dja pod dominacijo duhovnikov in vodij razli\xc4\x8dnih budisti\xc4\x8dnih \xc5\xa1ol. Za razliko od drugih dzongov, ki jih je zgradil \xc5\xa1abdrung Ngavang Namgjal, je Drukgyel dzong imel le obrambno vlogo in ne tudi administrativno in religiozno. Trdnjava je imela najbolj\xc5\xa1o oboro\xc5\xbeitev v svojem \xc4\x8dasu. Ime samega dzonga pomeni 'butanska zmaga' (druk je lokalno ime za Butan, gyel pa pomeni 'zmago') in opominja na butansko zmago nad zdru\xc5\xbeenimi silami vojske Tibeta in Mongolske vojske leta 1644, ki so posku\xc5\xa1ale ve\xc4\x8dkrat z invazijo na Butan. Torej dzong je bil zgrajen na strate\xc5\xa1ki to\xc4\x8dki blizu meje s Tibetom za oja\xc4\x8danje obrambe pred bodo\xc4\x8dimi invazijami. Trdnjava je bila do leta 1951 letna rezidenca Rinpung Rabdey._NEWLINE_Dzong je ostal nespremenjen od leta 1951, ko je pogorel, v primerjavi z drugimi dzongi, ki so bili obnavljani, dozidani in nadgrajeni, da bi zadovoljili potrebam procesa modernizacije in razvoja. Po po\xc5\xbearu ni bil obnovljen, tako da nam ru\xc5\xa1evine ka\xc5\xbeejo originalne zidove in druge gradbene elemente. Butanska nacionalna komisija za UNESCO je leta 2012 predlagala Unescu, da se ru\xc5\xa1evine vpi\xc5\xa1ejo na seznam svetovne dedi\xc5\xa1\xc4\x8dine._NEWLINE_Leta  2016 je predsednik vlade Butana Lyonchen Tshering Tobgay ob proslavi rojstva kraljevega prestolonaslednika kralja Gyalseja dejal, da bo grad obnovljen in povrnjen v nekdanjo slavo.\n_START_SECTION_\nZna\xc4\x8dilnosti\n_START_PARAGRAPH_\nArhitektonsko-gradbeni elementi dzonga sestojijo iz \xc5\xa1tirinadstropnega obrambnega stolpa utse, v katerem je tempelj za\xc5\xa1\xc4\x8ditnka - tempelj Mahakala (Yeshey Gonpo) in Palden lame (Mahakali). Poleg tega v kompleks spada \xc5\xa1e \xc5\xa0abkhor, oglate zgradbe, ki obkro\xc5\xbeajo tri dvori\xc5\xa1\xc4\x8da. Vse to je zgrajeno tako, da upo\xc5\xa1teva geografske pogoje na hriboviti polici. Masivne s kamna grajene zidove trdnjave so postavili na strme previsne stene okoli stolpa in z njimi popolnoma zaprli notranji prostor dzonga ter s tem naredili edini mogo\xc4\x8d dostop le iz enega vhoda, ki ga je branilo ve\xc4\x8d mo\xc4\x8dnih obrambnih stolpov. Tajni podzemni tunel do teko\xc4\x8de vode v reki pod hribom, ki pa se je uporabljal tudi za hiter izpad posadke iz dzonga, za oskrbo z vodo v \xc4\x8dasu obleganja in za okrepitve mo\xc5\xa1tva. V pritli\xc4\x8dju glavnega stolpa je bila \xc5\xbeitnica, ki je bila najve\xc4\x8dja med vsemi dzongi v Butanu. Danes so cilindri\xc4\x8dni stolpi, ki se imenujejo Chu-dzong (vodna trdnjava) povezani med sabo z obrambnimi zidovi."